Phaedrus Leeds
mwleeds@protonmail.com
Как да преинсталирате уеб приложение

# Как да преинсталирате уеб приложение

„Програми“ поддържа управление на два типа уеб приложения:

Уеб приложения, за които AppStream metainfo е доставена с „Програми“. Вижте README.md.

Уеб приложения, които са инсталирани с Уеб.

Първият тип се показва като наличен за инсталиране в „Програми“ (когато тази функция е разрешена от дистрибуцията), докато вторият тип се показва в „Програми“ само след като е бил инсталиран чрез „Уеб“. Ако деинсталирате такова приложение и искате да го инсталирате отново, трябва да го направите чрез „Уеб“.

Ето стъпките за инсталиране на уеб приложение с „Уеб“:

Натиснете върху бутона на приложението Меню в горния десен ъгъл, както е показано на изображението по—долу.

Натиснете върху Инсталиране като уеб приложение…. елемент от менюто. Това трябва да отвори диалоговия прозорец за създаване на уеб приложение.

Натиснете върху бутона Създаване, за да създадете и инсталирате уеб приложението.

Уеб приложението вече трябва да се появи в раздела Инсталирана на „Програми“.